придружават животните и стоките след извършването на официалния контрол. В съответствие с член 5, параграф 2, буква е) от Делегиран регламент (ЕС) 2019/624 на Комисията (9) след извършването на предкланичен преглед в стопанството на произход животните трябва да бъдат придружени до кланицата от здравни сертификати. Поради това форматът на тези сертификати следва да бъде установен в настоящия регламент.
 (20)
 С оглед на хармонизацията и яснотата, когато става въпрос за спешно клане на определени категории животни извън кланицата, в настоящия регламент е целесъобразно да се установи образец на сертификат за декларацията, която да бъде издадена от официалния ветеринарен лекар в съответствие с раздел I, глава VI, точка 6 от приложение III към Регламент (ЕО) No 853/2004.
 (21)
 С Регламент за изпълнение (ЕС) 2019/628 на Комисията (10) се определят, inter alia, правила за допълнение относно еднаквото прилагане на членове 88 и 89 от Регламент (ЕС) 2017/625 и се установяват изброените в тях образци на официални сертификати. С Регламент (ЕС) 2016/429 обаче определени правни актове, посочени в същия регламент за изпълнение, се отменят. Поради това, от съображения за хармонизация и яснота, за да се избегне дублиране на правилата, образците на сертификатите, установени в Регламент за изпълнение (ЕС) 2019/628, следва да бъдат заменени със сертификатите, установени в настоящия регламент, а Регламент за изпълнение (ЕС) 2019/628 следва да бъде отменен.
 (22)
 Предвид факта, че правилата, определени в Регламент (ЕО) No 599/2004 на Комисията (11), Регламент за изпълнение (ЕС) No 636/2014 на Комисията (12) и в решения 2000/572/ЕО (13), 2003/779/ЕО (14) и 2007/240/ЕО (15) на Комисията, сега се включват в настоящия регламент, посочените правни актове следва да бъдат отменени.
 (23)
 Директива 95/53/ЕО на Съвета (16) бе изменена с Регламент (ЕО) No 882/2004 на Европейския парламент и на Съвета (17). С Директива 98/68/ЕО на Комисията (18) се установява стандартният документ за въвеждане на фуражи от трети държави и за проверките на такива фуражи на външните граници. Тъй като в съответствие с Регламент (ЕС) 2017/625 извършването на системни задължителни проверки на граничните контролни пунктове при въвеждане в Съюза вече не се изисква, документът за въвеждане, установен с Директива 98/68/ЕО на Комисията, е излишен.
 (24)
 Целесъобразно е да се въведе преходен период, за да бъде отчетена конкретната ситуация на компетентните органи в трети държави, които трябва да предприемат необходимите мерки, за да гарантират съответствието с настоящия регламент, и за да се вземат предвид специфичните обстоятелства във връзка с превоза на пратки с животни и стоки, придружени от сертификати, издадени в съответствие с Регламент (ЕС) No 28/2012 на Комисията (19) и Регламент за изпълнение (ЕС) 2019/628 преди началната дата на прилагане на настоящия регламент.
 (25)
 Тъй като Регламент (ЕС) 2016/429 се прилага от 21 април 2021 г., настоящият регламент също следва да се прилага от посочената дата.
 (26)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Предмет и приложно поле
 1. С настоящия регламент се определят правила относно ветеринарните здравни сертификати, предвидени в Регламент (ЕС) 2016/429, официалните сертификати, предвидени в Регламент (ЕС) 2017/625, и